বৈশ্বিক নবীকরণ সূচক
বৈশ্বিক নবীকরণ সূচক হল বিশ্বের দেশগুলির নবীকরণের ক্ষমতা ও সাফল্যের একটি বার্ষিক মর্যাদাক্রম তালিকা। ইউরোপীয় ব্যবসায় প্রশাসন গবেষণা প্রতিষ্ঠান ইনসিয়াড ও ব্রিটিশ সাময়িকী ওয়ার্ল্ড বিজনেস ২০০৭ সালে এই সূচকটির প্রবর্তন করে। ২০২১ সাল পর্যন্ত বিশ্ব মেধাসম্পদ সংস্থা কর্নেল বিশ্ববিদ্যালয়, ইনসিয়াড ও অন্যান্য কিছু সংস্থা ও প্রতিষ্ঠানের সাথে অংশীদারিত্বে এটি প্রকাশ করে। আন্তর্জাতিক টেলিযোগাযোগ সংস্থা, বিশ্ব ব্যাংক, বিশ্ব অর্থনৈতিক ফোরাম ও আরও কিছু উৎস থেকে প্রাপ্ত নৈর্ব্যক্তিক ও ব্যক্তিনিষ্ঠ উপাত্তের উপর ভিত্তি করে এটি প্রকাশ করা হয়।